Document ID: /roh_data/filtered/swiss_laws_in_ROHinterleaved.jsonl.gz/27139

This text was translated from DE into Rumantsch Grischun.

Erwächst dem grösseren Teil der Nutzungsberechtigten desselben Gewässers oder derselben Wasserstrecke aus der Bildung einer Genossenschaft ein erheblicher Vorteil, so kann die zuständige kantonale Behörde oder, wenn die Nutzungsrechte in verschiedenen Kantonen liegen und diese sich nicht einigen, das Departement die Genossenschaft zwangsweise anordnen. Diese Anordnung darf dann erfolgen, wenn die Mehrheit der Beteiligten, die zugleich die grössere Menge der Wasserkräfte besitzen, darum nachsucht und die Kosten der genossenschaftlichen Anlagen die Leistungsfähigkeit der einzelnen nicht übersteigen. Wird nach der Errichtung der Genossenschaft ein Wasserrecht begründet, so kann der neue Nutzungsberechtigte von der zuständigen Behörde zum Beitritt und zur Zahlung einer angemessenen Einkaufssumme verhalten werden.Fassung gemäss Ziff. I des BG vom 13. Dez. 1996, in Kraft seit 1. Mai 1997  (AS 1997 991; BBl 1995 IV 991).

Sche la furmaziun d’ina associaziun porta in avantatg considerabel a la maioritad dals titulars dals dretgs d’utilisaziun da la medema aua u dal medem traject d’aua, po l’autoritad chantunala cumpetenta ordinar la constituziun da l’associaziun; sch’ils dretgs d’utilisaziun èn situads en differents chantuns e sche quels n’arrivan betg da sa cunvegnir, ordinescha il departament la constituziun da l’associaziun. Questa ordinaziun dastga vegnir fatga mo, sche quai vegn dumandà da la maioritad dals pertutgads, che possedan a medem temp la maioritad da las forzas idraulicas, e sch’ils custs dals stabiliments da l’associaziun na surpassan betg la capacitad dals singuls. Sch’in dretg d’utilisaziun vegn concedì suenter la constituziun da l’associaziun, po l’autoritad cumpetenta obligar il nov titular dal dretg d’utilisaziun da sa participar a l’associaziun e da pajar ina summa d’entrada adequata.Versiun tenor la cifra I da la LF dals 13 da dec. 1996, en vigur dapi il 1. da matg 1997 (AS 1997 991; BBl 1995 IV 991).